Folketing
2003-10-31

I den forbindelse er det selvfølgelig vigtigt, og det ligger jo også i reformen, at et er indholdet i fagene, noget andet er den måde, som fagene samspiller på, og den måde, som indholdene i fagene formidles til eleverne på, som er helt afgørende. Der ligger en kæmpe udfordring for landets gymnasielærere i forhold til at få den her reform implementeret, en udfordring, som selvfølgelig også består i, at de pågældende gymnasielærere skal efteruddannes i forhold til det nye, der ligger, men der ligger også en kæmpe udfordring i, at man hele tiden sørger for, at det, som ligger i fagene, kan formidles på en sådan måde, at det er forståeligt. Der er en tilbøjelighed til at sige, at der er nogle, der er sproglige, og der er nogle, der er matematikere.